Formula Jurisjurandi in Motu Proprio “Sacrorum Antistitum” a Summo
Pontifice Pio X Præscripta: JUSJURANDUM ANTIMODERNISTICUM

Ego N. N. firmiter ampléctor ac recipio omnia et singula, quæ ab
inerranti Ecclésia magistério definita, adsérta ac declarata sunt, præsértim ea
doctrinæ capita, quæ huius témporis erroribus dirécto adversantur.
Ac primum quidem Deum, rerum omnium principium et finem,
naturali rationis lûmine "per ea quæ facta sunt" hoc est, per visibilia
creationis opera, tamquam causam per efféctus, certo cognosci, adeôque
demonstrari étiam posse, profiteor.
Secûndo: extéma revelationis arguménta, hoc est facta divina, in
primisque miracula et prophetias admitto et agnosco tanquam signa
certissima divinitus ortæ christiânæ religionis, eadémque téneo ætâtum
omnium atque hôminum, étiam hujus témporis, intellegéntiæ esse maxime
accommodata.
Tértio: firma pâriter fide credo Ecclésiam, verbi revelati custodem et
magistram, per ipsum verum atque historicum Christum, cum apud nos
dégeret, proximo ac dirécto institûtam eandémque super Petrum, apostôlicæ
hierarchiæ principem, ejùsque in ævum successores ædificâtam.
Quarto: fidei doctrinam ab Apostolis per orthodoxos Patres eodem
sensu eadémque semper senténtia ad nos usque transmissam, sincère recipio;
ideôque prorsus rejicio hæréticum comméntum evolutionis dogmatum, ab
uno in alium sensum transeûntium, divérsum ab eo, quem prius habuit
Ecclésia; paritérque damno errorem omnem, quo, divino deposito, Christi
Sponsæ tradito ab Eâque fidéliter custodiéndo, sufficitur philosophicum
invéntum, vel creatio humânæ consciéntiæ, hominum conatu sensim
efformâtæ et in posterum indefinito progréssu perficiéndæ.
Quinto: certissime téneo ac sincère profiteor, fidem non esse cæcum
sensum religionis e lâtrebis subconsciéntiæ erumpe Ontem, sub pressione
cordis et inflexionis voluntatis morâliter informâtæ, sed verum assénsum
intelléctus veritati extrinsecus accéptæ "ex auditu", quo nempe, quæ a Deo
personali, creatore ac Domino nostro dicta, testata et revelata sunt, vera esse
crédimus, propter Dei auctoritatem summe veracis.
Me étiam, qua par est, reverentia subjicio totôque ânimo adhaéreo
damnationibus, declarationibus, præscriptis omnibus, quæ in Encÿclicis
litteris "Pascéndi" et in Decréto "Lamentabili" continéntur, præsértim circa
eam quam historiam dogmatum vocant.
Item reprobo errorem affirmantium, propositam ab Ecclésia fidem
posse histôriæ repugnare, et catholica dogmata, quo sensu nunc

intellegùntur, cum verioribus christiânæ religionis originibus componi non
posse.
Damno quoque ac rejicio eôrum senténtiam, qui dicunt Christianum
hominem eruditiorem indhere personam dhplicem, aliam credéntis, aliam
historici, quasi liceret historico ea retinere, quæ credéntis fidei contradicant,
aut præmissas adstrùere, ex quibus consequatur, dogmata esse aut falsa aut
dùbia, modo hæc dirécto non denegéntur.
Réprobo pariter eam Scriptûræ sanctæ dijudicandae atque
interpretandae rationem, quae, Ecclésiae traditione, analogia fidei et
Apostôlicæ Sedis normis posthabitis, rationalistarum coméntis inhaéret, et
criticem textus velut ùnicam supremâmque régulam haud minus licénter
quam témere ampléctitur.
Senténtiam praetérea illorum rejicio, qui tenent, doctôri disciplinae
historicae theologicae tradéndae aut iis de rebus scribéndi seponéndam prius
esse opinionem ante concéptam sive de supematurâli origine catholicae
traditionis, sive de promissa divinitus ope ad perénnem conservationem
uniuscujùsque revelati veri; deinde scripta Patrum singulorum interpretanda
solis sciéntiae principiis, sacra qualibet auctoritate seclûsa, eâque judicii
libertate, qua profana quaevis monuménta solent investigari.
In univérsum dénique me alienissimum ab errore profiteor, quo
modemistæ tenent in sacra traditione nihil inésse divini, aut, quod longe
detérius, pantheistico sensu illud admittunt, ita ut nihil jam restet nisi nudum
factum et simplex, commhnibus historiae factis aequandum: hominum nempe
sua indûstria, solértia, ingénio scholam a Christo ejùsque Apostolis
inchoatam per subsequéntes aetates continuantium.
Hæc omnia spondeo me fidéliter, integre sinceréque servatûrum et
inviolabiliter custoditûrum, nusquam ab iis sive in docéndo sive
quomodolibet verbis scriptisque deflecténdo. Sic spondeo, sic jùro, sic me
Deus adjuvet et hæc sancta Dei Evangélia.

